На основу члана 134. став 4. Закона о јавним набавкама („Службени гласник РС”, бр. 124/12, 14/15 и 68/15),

Управа за јавне набавке доноси

**ПРАВИЛНИК**

**о измени и допуни Правилника о начину и програму стручног оспособљавања и начину полагања стручног испита за службеника за јавне набавке**

Члан 1.

У Правилнику о начину и програму стручног оспособљавања и начину полагања стручног испита за службеника за јавне набавке (,,Службени гласник РС”, број 77/14) у члану 3. став 1. тачка 26) после речи: ,,и безбедности” додају се речи: ,,и јавне набавке ради отклањања последица елементарних непогода и техничко-технолошких несрећа – удеса”.

У ставу 2. алинеја прва речи: ,,број 124/12” замењују се речима: ,,бр. 124/12, 14/15 и 68/15”.

Члан 2.

Овај правилник ступа на снагу осмог дана од дана објављивања у „Службеном гласнику Републике Србије”.

Број 110-00-15/2015-01

У Београду, 28. септембра 2015. године

Директор,

др **Предраг Јовановић,**с.р.